Diari Oficial de la Generalitat Valenciana


Sumari del DOGV 6002, del 28-04-2009 (2009/4435)

Informació pública d'autorització administrativa, reconeixement d'utilitat pública i aprovació de l'execució del projecte d'instal·lacions: Antena de subministrament de gas natural al terme municipal de Bigastro, que discorre pels termes municipals de Bigastro i Orihuela, a la província d'Alacant, així com l'estudi de l'impacte ambiental, presentat per Gas Natural Cegás, SA. CBREDE/2008/6/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6002

Data del DOGV
:   28-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4435


Data del document
:   26-03-2009

Organisme emissor
:   Conselleria d'Infraestructures i Transport

Tipus de document
:   Informació Pública

Correcció d'errades

Informació pública d'autorització administrativa, reconeixement d'utilitat pública i aprovació de l'execució del projecte d'instal·lacions: Antena de subministrament de gas natural al terme municipal de Bigastro, que discorre pels termes municipals de Bigastro i Orihuela, a la província d'Alacant, així com l'estudi de l'impacte ambiental, presentat per Gas Natural Cegás, SA. CBREDE/2008/6/03. [2009/4435]
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i a allò que s'ha preceptuat en el Decret 162/1990, de 15 d'octubre, sobre Impacte Ambiental, se sotmet a informació pública el projecte d'autorització administrativa següent.
Peticionari: Gas Natural Cegás, SA, NIF: A-08009722, amb domicili a la plaça del Gas, núm. 2, edifici B, 3ª planta, 08221 Barcelona.
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions: Antena de subministrament de gas natural al terme municipal de Bigastro, que discorre pels termes municipals de Bigastro i Orihuela, a la província d'Alacant, així com de l'estudi de l'impacte ambiental.
Característiques de les instal·lacions:
Tipus de gas: gas natural en canalització soterrada.
Traçat: l'antena té l'origen en el gasoducte Orihuela-Redován-Torrevieja, connexió que es realitzarà per mitjà de presa en càrrega i s'instal·larà, posteriorment, una vàlvula de seccionament. Este inici se situa a l'est del municipi d'Orihuela als voltants del PK 1,800 de la carretera CV-910. El punt de destinació d'esta nova canalització se situa a l'est del nucli urbà de Bigastro, al carrer General Bañuls cantó amb el carrer Sorolla. La canonada suportarà una pressió de 16 bar i un diàmetre de 6". La longitud de la canalització total projectada és de 3.681 metres, dels quals 2.654 discorren pel terme municipal d'Orihuela, i 1.027, pel terme municipal de Bigastro.
Àrea d'autorització: l'autorització afecta els termes municipals d'Orihuela i Bigastro, a la província d'Alacant.
Pressupost: sis-cents catorze mil set-cents catorze euros. (614.714 €).
El projecte inclou plans parcel·laris i la relació concreta i individualitzada dels béns i els drets afectats.
Afecció a finques particulars derivada de la construcció del projecte i les seues instal·lacions auxiliars:
1. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
2. Per a les canalitzacions:
a. Imposició de servitud permanent de pas al llarg del traçat de la conducció, amb una amplària de tres (3) metres, un i mig (1,5) a cada costat de l'eix, per on discorrerà soterrada la canonada i el cable de telecomunicació i telecomandament que es requerisquen per a la conducció del gas i que estarà subjecta a les limitacions següents al domini:
a.1. Prohibició d'efectuar treballs de llaurada, cavada o semblants a una profunditat superior a cinquanta (50) centímetres, així com de plantar arbres o arbustos de tija alta.
a.2. Prohibició de realitzar qualsevol tipus d'obres, construcció, edificació, moviment de terres o efectuar cap acte que rebaixe la cota de terreny o puga danyar o pertorbar el bon funcionament de les instal·lacions.
a.3. Lliure accés del personal i dels equips necessaris per a la vigilància i per a mantindre, reparar o renovar les instal·lacions, amb pagament, si és el cas, dels danys que s'ocasionen.
a.4. Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a això.
b. Contigua a la zona de servitud permanent abans detallada hi ha una zona de seguretat, definida en UNE 60-305-83, que s'estén fins a dos metres i mig (2,5) a cada costat de l'eix de la canonada, en què l'execució d'excavacions o obra pot representar un canvi en les condicions de seguretat de la canalització i en la qual no es donen les limitacions anteriors ni es prohibixen les obres incloses com a prohibides en la zona de servitud de pas, sempre que s'informe prèviament el titular de la instal·lació per a l'adopció de les accions oportunes que eviten els riscos potencials per a la canalització.
c. Ocupació temporal, com a necessitat derivada de l'execució de les obres que es reflectisquen, per a cada finca, en els plans parcel·laris d'expropiació i en la qual es farà desaparéixer qualsevol obstacle. En esta zona es realitzaran les obres necessàries per a la col·locació i la instal·lació de la canalització i dels elements annexos, amb execució dels treballs o de les operacions necessàries als esmentats fins.
3. Per al pas dels cables de connexió i elements dispersius de protecció catòdica:
a. Imposició de servitud permanent de pas en una franja de terreny d'un metre (1) d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas tindrà com a amplària la corresponent a la de la instal·lació més un (1) metre a cada costat. Estes franges estan subjectes a les limitacions següents:
- Prohibició d'efectuar treballs de llaurada o semblants a una profunditat superior a cinquanta (50) centímetres, així com plantar arbres o arbustos i realitzar tot tipus d'obra a una distància inferior a un metre i mig (1,5) a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o arbustos que hi haguera a una distància inferior a la indicada.
- Lliure accés del personal i dels equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
b. Ocupació temporal, com a necessitat derivada de l'execució de les obres, de la zona que es reflectisquen, per a cada finca, en els plans parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a la col·locació i el muntatge de les instal·lacions i dels elements annexos, amb execució de les obres o de les operacions necessàries als esmentats fins.
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius al Servici Territorial d'Energia, Rambla Méndez Núñez, 41 d'Alacant (CP 03600), i presentar, en dos exemplars, en el mencionat centre les al·legacions que consideren oportunes en el termini de 3 dies a partir de l'endemà de la inserció d'este anunci. Una vegada transcorregut l'esmentat termini sense realitzar al·legacions, se'l tindrà per conforme i perdrà el dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment en els terminis legals i reglamentàriament establits.
Alacant, 26 març de 2009.- El cap del Servici Territorial d'Energia: Miguel García Mengual.